laion/Wikipedia-Exotic huggingface dataset:
ישראל באירוויזיון 2006

ישראל השתתפה באירוויזיון 2006 עם השיר זה הזמן בביצוע של אדי בטלר בעיר אתונה, בירת יוון. קדם-אירוויזיון 2006 הייתה תחרות שירים, שנועדה לבחור את השיר שייצג את ישראל בתחרות אירוויזיון 2006. הקדם אירוויזיון התקיים ב-15 במרץ 2006 באולפני הטלוויזיה רוממה בירושלים, בהנחיית יעל בר זוהר ועדן הראל. באותה שנה רשימה של אמנים היו מועמדים להשתתפות בקדם, אך לבסוף ביטלו את השתתפותם. תחילה היה זה אבי גרייניק, ששמו השתרבב לרשימת המתחרים בטעות, ובמקומו הגיעה הזמרת ציפי משהיד. אחר כך גם השלישייה גבי שושן, שרי ועוזי פוקס ביטלה את השתתפותה וכך גם רמה מסינגר. את מקומם תפסו צביקה פיק והדר עוזרי, אך גם עוזרי הספיקה לבטל את השתתפותה ולמקומה נכנס הזמר אבי פרץ ולבסוף ביטלה את השתתפותה גם מאיה בוסקילה. ב-5 במרץ 2006 נחשפה רשימת השירים המשתתפים בקדם. השיר של אדי בטלר, זה הזמן, זכה עם 99 נקודות. השיר נכתב על ידי אדי בטלר, אסנת צבאג ואורלי בורג והולחן על ידי אדי בטלר, גרסתו החדשה של השיר הכילה יותר מילים באנגלית ושמו של השיר שונה ל-Together We Are One לתחרות האירוויזיון. ההצבעה חולקה באופו הבא: הצבעת הקהל 50%, 4 מרכזי שיפוט אזוריים: ירושלים, תל אביב, חיפה ובאר שבע 10% כל אחד מהם וקהל האולפן 10%. אזור חיוג 03, 09 (מרכז) - עמית דקל. ירושלים - שרון וכסלר. מסרונים - מירי אלייקים. אזור חיוג 02 (ירושלים) - רון פרשט. אזור חיוג 04 (צפון) - גלית גורה. אזור חיוג 08 (דרום) - אסף רז. חיפה - יפעת עמיאל. באר שבע - נועה ברק-וושלר. תל אביב-יפו - בוני גינצבורג וים. קהל האולפן - גילי שם-טוב. ישראל העפילה ישירות לגמר האירוויזיון בזכות הישגה של שירי מימון בשנה שלפני כן (מקום רביעי באירוויזיון 2005). ישראל שובצה במקום ה-3 בסדר ההופעה, אחרי מולדובה ולפני לטביה. בתום ההצבעה קיבל השיר 4 נקודות (כולן מצרפת) והגיע למקום ה-23 מתוך 24. בעקבות זאת איבדה ישראל את הזכות להעפיל ישירות לגמר אירוויזיון 2007. ישראל באירוויזיון קדם-אירוויזיון אירוויזיון 2006 קדם אירוויזיון, באתר הפסטיבלים קדם אירוויזיון 2006, סרטון באתר יוטיוב קדם אירוויזיון 2006 באתר סטריאו ומונו ישראל באירוויזיון 2006, סרטון באתר יוטיוב גמר: ישראל 2006, באתר esc history אירופה לשלוש דקות - פרק 9, סרטון באתר יוטיוב "קדם אירוויזיון 2006". נענע 10 - דוקו. נבדק ב-2018-08-09. אור ברנע, בוסקילה לא תשתתף בקדם אירוויזיון, באתר ynet, 17 בפברואר 2006 פורסמו השירים שישתתפו בקדם אירוויזיון, באתר וואלה, 5 במרץ 2006 תרבות - מוזיקה nrg - אדי בטלר ניצח בקדם האירוויזיון, באתר www.makorrishon.co.il Detailed voting results SF Detailed voting results GF
אירוויזיון למוזיקאים צעירים 2010

האירוויזיון למוזיקאים צעירים 2010 הייתה התחרות ה-15 של האירוויזיון למוזיקאים צעירים. התחרות התקיימה ב-14 במאי 2010 ברטהאוס פלאץ בווינה שבאוסטריה. התחרות אורגנה על ידי איגוד השידור האירופי בשיתוף רשות השידור האוסטרית (Österreichischer Rundfunk ,ORF). מוזיקאים משבע מדינות השתתפו בגמר הטלוויזיוני. זו הייתה הפעם השלישית שהתחרות נערכה תחת כיפת השמיים ובמהלך הפסטיבל השנתי של וינה. אוסטריה והמשדרת ORF אירחו בעבר את התחרות בשנים 1990, 1998, 2006 ו-2008. 15 מדינות השתתפו בתחרות. המשתתפים ביצעו קטע קלאסי לבחירתם ולוו בתזמורת הסימפונית של וינה, בניצוח קורנליוס מייסטר. בלארוס עשתה את הופעת הבכורה בעוד צ'כיה חזרה לתחרות לאחר שלא השתתפה בתחרות 2008. שלוש מדינות פרשו מן התחרות לשנה זו: פינלנד, סרביה ואוקראינה. אווה נינה קוזמוס מסלובניה ניצחה בתחרות, בעוד נורווגיה ורוסיה מוקמו במקומות השני והשלישי- בהתאמה. רטהאוס פלאץ, כיכר הממוקמת מחוץ לבית העירייה של וינה, היה המקום המארח של גמר האירוויזיון למוזיקאים צעירים 2010. כריסטוף ואגנר-טרקנביץ' היה המנחה של תחרות 2010. בשנה זו, 15 מדינות השתתפו בתחרות. שבעת המתמודדים הטובים ביותר נבחרו על ידי חבר שופטים בינלאומי. מדינות מודגשות הן אלה שעלו לשלב הגמר. גמר התחרות התקיים ב-11 במאי 2012. פרסים הוענקו לשלוש המדינות המובילות. הטבלה הבאה מדגישה את המקומות הראשונים באמצעות זהב, כסף וארד. תוצאות הניקוד של שאר המשתתפות אינן ידועות ואף פעם לא פורסמו על ידי איגוד השידור האירופי. חבר השופטים כלל את השופטים הבאים: אוסטריה אוסטריה - ורנר הינק אוסטריה אוסטריה - רנקו מרקוביץ' אוסטריה אוסטריה - אלכסנדר מרקוביץ' נורווגיה נורווגיה - אינגלה אויין טורקיה טורקיה - חוסיין סרמט הונגריה הונגריה - פיטר אטווס אוסטריה אוסטריה - ורנר הינק ברזיל ברזיל - כריסטינה אורטיז הממלכה המאוחדת הממלכה המאוחדת - בן פייטמן רוסיה רוסיה - אלכסיי אוגינטצ'וק האירוויזיון למוזיקאים צעירים מדיה וקבצים בנושא אירוויזיון למוזיקאים צעירים 2010 בוויקישיתוף האתר הרשמי של האירוויזיון למוזיקאים צעירים
אייווארס סטפוקוניס

אייווארס סטפוקוניס (בליטאית: Aivaras Stepukonis; נולד ב-1972) הוא מוזיקאי ופילוסוף ליטאי. סטפוקוניס נולד בקובנה. מ-1992 ועד 1994 הוא למד פילוסופיה ותאולוגיה באוניברסיטת פרנסיסקן של סטאובנויל (Franciscan University of Steubenville) שבאוהיו. ב-1997 סיים תואר שני באקדמיה הבינלאומית לפילוסופיה של שאן, בין השנים 2001 ל-2005 הוא ביצע את לימודיי דוקטורט בפילוסופיה במכון המחקר לתרבות אומנות ופילוסופיה של וילנה. ב-2005 הוא גם הוציא מונוגרפיה אודות סוציולוגיה של הידע. ב-2007 הוא קיבל מלגת עוזר מחקר מטעם אונסק"ו עבור לימוד באוניברסיטת הוואי. מ-1983 ועד 1986 הוא למד בבית ספר למוזיקה בעירו ומ-1987 ועד 1991 למד נגינת קלרינט בקונסרבטוריון של קובנה. מ-1998 ועד 2001 הוא שימש כסולן להקת "Pėdsakai" (טביעות רגליים) ולאחר מכן החל בקריירת סולו. ב-2001 זכה בפרס במדינתו כאמן השנה. בתחרות הלאומית עבור המוזיקאי שייצג את ליטא באירוויזיון 2002 הוא הגיע למקום השני עם שירו "את שמחה", לאחר מכן התברר כי השיר שזכה במקום הראשון יצא ופורסם שנה קודם לכן, דבר הנוגד את חוקי תחרות האירוויזיון ולפיכך נפסל השיר וסטפוקוניס נשלח להשתתף בתחרות שנערכה בטאלין באותה שנה, לבסוף הוא הגיע באירוויזיון למקום ה-23 עם 12 נקודות. אחרי כן הוא הוציא שלושה אלבומים, כמו כן הוא שימש כמלחין ובמאי סאונד עבור מוזיקאים אחרים. מאז 2005 הוא משמש כעמית מחקר במכון הליטאי ללימודי תרבות "Institute for Science Lithuanian Cultural Studies". [1] אייווארס סטפוקוניס, באתר MusicBrainz (באנגלית) אייווארס סטפוקוניס, באתר Discogs (באנגלית)
למור במבוק אפור

למור במבוק אפור (שם מדעי: Hapalemur griseus) הוא מין של למור מהסוג למור עדין שבמשפחת הלמוריים החי רק במדגסקר. הוא התגלה ב-1975 בידי החוקר הגרמני יוהאן לינק (1767–1851). הוא חי רק ביערות חזרן הצומחים במערב מדגסקר ובדרום-מזרחה. אורך הלמור 24–30 ס"מ ואורך זנבו 32–40 ס"מ. משקלו 0.75–1.05 ק"ג. הזכרים גדולים יותר מהנקבות. הלמור בעל פרווה צמרירית אפורה ומעט זהובה והוא בעל עיניים מגודלות אדומות ובעל חוטם קטן. למור זה מתבסס לתזונתו (מעל 80% מהתזונה) על עלי חזרן שיכולים להיות רעילים, אך הוא עמיד לרעילותם. הוא מגוון בעלים צעירים יותר מעצים אחרים, פירות, ניצנים ופטריות. הוא עלול להיטרף בידי הפוסה, חנק עצים מלגשי ועופות דורסים כמו איה זרונית מדגסקרית ונצים. למור זה חי רק בקבוצות קטנות, והנקבות יולדות גור אחד בסביבות אוקטובר-נובמבר. למור זה מצוי בסכנת הכחדה בטבע עקב פגיעה בבית גידולו, שריפת יער וגם מציד לא חוקי. Hapalemur griseus griseus Hapalemur griseus gilberti Hapalemur griseus ranomafanensis Hapalemur griseus meridionalis - לעיתים נחשב לתת-מין עצמאי באנדרו (Hapalemur griseus alaotrensis) - לעיתים נחשב למין עצמאי והוא תת-המין היחיד של למור החי על תזונה מפפירוס. מדיה וקבצים בנושא למור במבוק אפור בוויקישיתוף למור במבוק אפור, באתר ITIS (באנגלית) למור במבוק אפור, באתר NCBI (באנגלית) למור במבוק אפור, באתר Animal Diversity Web (באנגלית) למור במבוק אפור, בבסיס הנתונים ARKive (באנגלית) למור במבוק אפור, באתר האנציקלופדיה של החיים (באנגלית) למור במבוק אפור, באתר GBIF (באנגלית) למור במבוק אפור באתר הרשימה האדומה של IUCN
אירוויזיון לרוקדים צעירים 2013

האירוויזיון לרוקדים צעירים 2013 הייתה התחרות ה-13 של האירוויזיון לרוקדים צעירים. פולין אירחה את התחרות באופרה הממלכתית הבלטית (אנ'). המשתתפים שנבחרו הם רקדנים לא-מקצועיים בין הגילאים 16 ל-21. הריקוד של כל משתתף נבחר ומוכן מספר שבועות לפני התחרות. המנצח נבחר לאחר הצבעת השופטים. השופטים שהצביעו הם: פולין פולין - הכומר קשישטוף גרמניה גרמניה - נדיה אספיריטו ניו זילנד ניו זילנד / הממלכה המאוחדת הממלכה המאוחדת - קמרון מקמילן אתר האינטרנט הרשמי של אירוויזיון לרוקדים צעירים 2013 "GDANSK TO HOST EUROVISION YOUNG DANCERS". EBU. 2012-10-01. אורכב מ-המקור ב-2012-10-25. נבדק ב-2012-10-04. "Eurovision Young Dancers - Format". youngdancers.tv. European Broadcasting Union. אורכב מ-המקור ב-2015-02-11. נבדק ב-8 במרץ 2015. {{cite web}}: (עזרה) "Eurovision Young Dancers 2013: About the show". European Broadcasting Union. אורכב מ-המקור ב-2014-02-03. נבדק ב-5 באוקטובר 2014. {{cite web}}: (עזרה) "Country profile: Armenia". EBU. אורכב מ-המקור ב-2014-02-01. נבדק ב-2013-06-09. "Country profile: Belarus". EBU. נבדק ב-2013-06-09.(הקישור אינו פעיל) "Country profile: The Netherlands". EBU. אורכב מ-המקור ב-2014-02-01. נבדק ב-2013-06-09. "Country profile: Sweden". EBU. אורכב מ-המקור ב-2014-10-09. נבדק ב-2013-06-09. "Country profile: Ukraine". EBU. אורכב מ-המקור ב-2014-10-09. נבדק ב-2013-06-09. "Country profile: Czech Republic". EBU. אורכב מ-המקור ב-2014-02-01. נבדק ב-2013-06-09. "EYD: Polskie preselekcje na początku kwietnia". eurowizja.org. נבדק ב-2013-01-25.(הקישור אינו פעיל) "Country profile: Poland". EBU. אורכב מ-המקור ב-2014-10-09. נבדק ב-2013-06-09. "Country profile: Norway". EBU. אורכב מ-המקור ב-2014-10-09. נבדק ב-2013-06-09. "Słowenia wybrała reprezentanta do Gdańska". eurowizja.org. אורכב מ-המקור ב-2013-09-22. נבדק ב-2013-02-20. "Country profile: Slovenia". EBU. אורכב מ-המקור ב-2014-02-01. נבדק ב-2013-06-09. "It's Felix for Germany!". youngdancers.tv. 2013-03-16. אורכב מ-המקור ב-2015-05-18. נבדק ב-2018-09-07. "Country profile: Germany". EBU. אורכב מ-המקור ב-2014-10-09. נבדק ב-2013-06-09.
טקס פרסי אוסקר ה-62

טקס פרסי אוסקר ה-62 (באנגלית: 62nd Academy Awards) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 1989 נערך בדורותי צ'נדלר פביליון שבלוס אנג'לס, קליפורניה, ב-26 במרץ 1990. השחקן והקומיקאי בילי קריסטל הנחה את הטקס בפעם הראשונה שלו. סרט הדרמה הקומית "הנהג של מיס דייזי" היה מועמד לתשעה פרסי אוסקר וזכה בארבעה: פרס הסרט הטוב ביותר, פרס השחקנית הטובה ביותר, פרס התסריט המעובד הטוב ביותר ופרס לאיפור הטוב ביותר. כמו כן בלט הסרט "נולד בארבעה ביולי", אשר היה מועמד לשמונה פרסים וזכה בפרסי הבמאי הטוב ביותר והעריכה הטובה ביותר. במהלך הטקס הוענקו פרס אוסקר לשם כבוד לבמאי אקירה קורוסאווה, ופרס לפעילות הומניטרית לבמאי ולמפיק הווארד קוך. מדיה וקבצים בנושא טקס פרסי אוסקר ה-62 בוויקישיתוף אתר האינטרנט הרשמי של טקס פרסי אוסקר ה-62 אתר האינטרנט הרשמי של טקס פרסי האוסקר טקס פרסי אוסקר ה-62, במסד הנתונים הקולנועיים IMDb (באנגלית) רשימת הזוכים המלאה, באתר הרשמי
עונת 2014/2015 בליגת העל בכדוריד

עונת 2014/2015 בליגת העל בכדוריד הייתה העונה ה-62 של תחרות ארצית בישראל. הליגה כללה 12 קבוצות. לאחר שני סיבובים, שמונה קבוצות המשיכו את האליפות בשיטת פלייאוף. על ניצחון במשחק הוענקו שתי נקודות ונקודה בודדת הוענקה על התיקו במשחק. בהתאם לתוצאות של העונה הקודמת בליגת משנה, לליגת העל עלתה הפועל רמת גן. העונה הסדירה החלה ב-19 בספטמבר 2014 המחזור ה-22 הסתיים ב-20 במרץ 2015. העונה הסתיימה ב-22 במאי בניצחון של הפועל ראשון לציון בסיום מפגש שכלל 5 משחקים. זו הייתה האליפות ה-17 בתולדות המועדון. הקבוצות שסיימו את העונה במקומות 9-12 שיחקו בבית תחתון. הקבוצה שסיימה במקום האחרון מכבי רחובות ירדה ליגה. מ.כ. חולון ובני הרצליה לאחר משחקי מבחן עם קבוצה של הליגה השנייה שרדו. במקום הקבוצה שירדה, לליגת העל לעונת 2015/2016 בליגת העל בכדוריד עלתה קבוצה בודדת. מידע מאתר מנהלת הליגה
ויקטור גוטמן

הברון ויקטור גוטמן (בסרבו-קרואטית: Viktor Gutmann;‏ 3 באוקטובר 1891, בּלִישְצֶ'ה (אנ'), האימפריה האוסטרו-הונגרית – 17 בפברואר 1946, זאגרב, הרפובליקה הפדרלית הסוציאליסטית של יוגוסלביה) היה תעשיין ואיש אצולה יהודי מקרואטיה, אשר הוצא להורג על ידי שלטונות יוגוסלביה לאחר שהורשע בשחיתות כלכלית ושיתוף פעולה עם שלטון האוסטאשה. ויקטור גוטמן נולד בעיירה בלישצ'ה שבאזור קרואטיה לאלפרד גוטמן, בן למשפחת אצולה יהודית אשר הקימה את היישוב, ולאוטיל לבית פולאק. דודו היה הברון אדמונד גוטמן (אנ'). למשפחה הוענק תואר האצולה ברון גלס ובלישצ'ה (בגרמנית: Baron von Gelse und Belišće). גוטמן רכש תואר מהנדס מכונות באוניברסיטה הטכנית בווינה. במהלך מלחמת העולם הראשונה לחם בשורות הצבא האוסטרו-הונגרי בקרבות החזית המזרחית וזכה לעיטור פור לה מריט. לאחר המלחמה השתלב בחברה המשפחתית "H.S. Gutmann" לה הייתה רשת מפעלים לעיבוד עץ. ויקטור גוטמן ואחיו ארנסט, ניהלו את החברה אשר העסיקה מאות עובדים. במהלך מלחמת העולם השנייה, לאחר כיבוש ממלכת יוגוסלביה על ידי גרמניה הנאצית והחלת ממשלת הבובות של האוסטאשה הוחל ברדיפות יהודים. מפעליו של ויקטור גוטמן הולאמו על ידי המדינה העצמאית של קרואטיה. במרץ 1943 נעצרו גוטמן ומשפחתו ונכלאו בזאגרב. לאחר השואה שבו לבלישצ'ה וניסו לחדש את העסקים המשפחתיים. לאחר כינון יוגוסלביה תחת המשטר הקומוניסטי נקט הממשל במדיניות של כלכלה מתוכננת וגוטמן נקלע לעימות מול המשטר. ב-17 בנובמבר 1945 נעצר ויקטור גוטמן על ידי מנגנון ביטחון הפנים היוגוסלבי. הוא הועמד לדין באשמת שחיתות כלכלית ושיתוף פעולה עם שלטון האוסטאשה וב-23 בנובמבר 1945 נדון למוות וכל רכושו הוחרם. גזר הדין אושר על ידי בית המשפט העליון וב-17 בפברואר 1946 הוצא גוטמן להורג בזאגרב על ידי כיתת יורים. ממסמך שהוצג במשפט אייכמן עולה, כי ב-6 במאי 1943, כתב אברהרד פון טאדן (גר') מהמשרד הראשי לביטחון הרייך מכתב לאדולף אייכמן המציין, כי לבקשת אייכמן מועברים אליו פרטים אודות גוטמן ומשפחתו שנעצרו בזאגרב. עוד מצוין, כי גוטמן היה בעל מפעל גדול לעיבוד עץ בשותפות עם הגרמנים וכי שלטונות הונגריה מבקשים לשחררו משום שהוא נתין הונגרי. ממסמך נוסף מ-2 ביולי 1943, עולה, כי אדולף אייכמן הורה לשחרר את גוטמן ומשפחתו ממעצרם, להוציאם מחזקת האוסטאשה ולשכנם בתנאים משופרים בטרזיינשטט. גוטמן היה נשוי ללואיז לבית בלוך-באואר (1874–1961), אחותה של מריה אלטמן אשר נודעה במאבקה המשפטי מול ממשלת אוסטריה, להשבתם לחזקת משפחתה של חמש יצירות אמנות של הצייר גוסטב קלימט אשר נבזזו על ידי הנאצים. לזוג נולדו שני ילדים בן-פראניו ובת נלי. הבת נלי (1928–2023), היגרה לקנדה, כיהנה כפרופסור באוניברסיטת קולומביה הבריטית ולימדה ביולוגיה של התא. ב-2016 קיבל בית המשפט המחוזי בזאגרב את עתירתה של נלי, בתו של ויקטור גוטמן לבחון מחדש את החלטת בית המשפט מ-1946. משפט אייכמן - החקירה המשטרתית (לשכה 06) - יוגוסלביה כרך א', מסמך מספר 84, באתר ארכיון המדינה. מסמכים ועדויות על שואת יהודי בולגריה ויוון, על המשמר, 23 במאי 1961. משפט אייכמן (תיק פלילי 40/61) - מכתב של אייכמן אל פון טאדן בדבר העברתו של היהודי גוטמן מאגרם לאזור הרייך, באתר ארכיון המדינה. הנסיכה מקנדה שהצליח לערער על גזר הדין שלאחריו הוצא להורג אביה, יהודי עשיר מבלישצ'ה, באתר telegram.hr (בקרואטית).
ליו האריה

ליו האריה (באנגלית: Leo the Lion) הוא דמות האריה השואג, המופיע בלוגו חברת סרטי הקולנוע ההוליוודית, MGM, כמו גם באחת החברות שהתאחדה ליצירת חברה זו, "סרטי גולדווין" בבעלות סמואל גולדווין. את הלוגו יצרו אולפני סרטי פרמאונט, בבימויו של ליונל ס. רייס. האריה שבלוגו לא צולם מרחוק. צילום הלוגו הצריך את צוות ההפקה לשהות ממושכות בסמוך לאריה. אמנם זה היה אריה מאולף מקרקס, אך קרבה כזו לאריה, הייתה מסוכנת. מאז 1916, סרטון הלוגו צולם בעזרת שבעה אריות שונים, כדי שיעמוד בקריטריונים המשתפרים והולכים של צילומי הקולנוע. היו גם שנים שבהן הוצגו בתחילת סרטים שונים של MGM תצלומי לוגו עם אריות שונים. דהיינו, באותה שנה, לחלק מהסרטים היה לוגו עם אריה אחד ולחלק עם אחר. למעשה, אף על פי שהלוגו מוכר בשם "ליו האריה", היה "ליו" שמו של האריה השביעי – זה שצולם בשנת 1957. מדיה וקבצים בנושא ליו האריה בוויקישיתוף Original MGM lion rests in N.J. & other historical tidbits | Albright Updated Jun 13, 2018; Posted Jun 13, 2018, NEW JERSEY OPINION MGM LEO THE LION LOGO סרטון סקירה והדגמה מי יצר את הלוגו The Life And Times Of The MGM Lion BY MATT SONIAK OCTOBER 21, 2012 Menta Lfloss Grave of Leo the Lion roadsideamerica.com Advertising Mascots - Animals ליו האריה 2nd Annual Logo Histories : MGM History (1916-2012), יוטיוב ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
השמורה הקווקזית

השמורה הקווקזית (ברוסית: Кавказский заповедник) היא שמורת טבע. שמה המלא: שמורת הטבע הביוספרית הקווקזית הממלכתית על שם ח. ג. שאפושניקוב. זו הגדולה והוותיקה שבשמורות הטבע באזור צפון הקווקז. ממוקמת בשלושה סובייקטים של הפדרציה הרוסית — מחוז קרסנודר, רפובליקות אדיגיה וקאראצ'אי-צ'רקסיה. הקווקז הוא אזור מדהים ביופיו. ממוקם בצומת של שני אזורי אקלים, האזור מהווה מגוון של נופים וחיות מעולם החי. השמורה מתנשאת מעל הים לגובה של 3.5 ק"מ. מדרום מוקפת במדרונות תלולים, תלולים מאוד, ובצפון שטחו משופע. שמורת הקווקז היא האזור המוגן העתיק ביותר בקווקז ונמצאת ברשימה של אובייקטים בעלי ערך מיוחד של אונסק"ו והיא אחת הגדולות באירופה. החלק הארי של שטחה ממוקם הרבה יותר גבוה מאשר גובה הים (כ-2,000 מטר), ובכמה מקומות עולה על 4,000 מטרים. האקלים דומה לים, ובשמורה בעלי חיים האופייניים למרכז אסיה, מערב אירופה והים התיכון והם זוכים להגנת המדינה. השמורה נועדה לשמר אובייקטים טבעיים, אקלים, צמחייה ובעלי חיים. אבטחת הפארקים והשמורה, שמסופקת על ידי המדינה, משמשים כערובה להישרדות בעלי החיים. בשטחי השמורה עוברים 11 שבילי הליכה מסומנים ואחד מהם הוא שביל 30, שנקרא בשם "שביל התיירות האקולוגי 1". הכניסה לשמורה מותנה בקבלת אישור ועל המטיילים נעצר לפגוע בטבע ולהבעיר אש.  השמורה מהווה לממשיכתה של שמורת הביזון הקווקזית שהוקמה ב-12 במאי 1924 במערב הקווקז, על גבול אקלים סובטרופי. זו שמורת ההר הגדולה ביותר באירופה. השטח הכולל של השמורה — יותר מ-280 אלף דונם, מהם במחוז קרסנודר — 177,3 אלף דונם. ב-19 בפברואר 1979, בהחלטת אונסק"ו, הוענק לשמורה סטטוס של שמורה ביוספרית ובינואר 2008, נקראה על שם ח. ג. שאפושניקוב. מדיה וקבצים בנושא השמורה הקווקזית בוויקישיתוף אתר האינטרנט הרשמי של השמורה הקווקזית שמורת הקווקז באתר אונסק"ו Кавказский государственный природный биосферный заповедник. Справка, РИА Новости «Заповеднику присвоили имя», Деловой Петербург, ISSN 1606-1829 (Online)
גאברו שוורץ

הרב פרופסור גָאבְרוֹ שוורץ (וגם גָאבּוֹר שוורץ, ולעיתים גבריאל שוורץ, בסרבו-קרואטית: Gavro Schwarz;‏ 13 בדצמבר 1872, נאדאודבר, היידו-ביהר, האימפריה האוסטרו-הונגרית – 7 בפברואר 1942, זאגרב, מדינת קרואטיה העצמאית) היה הרב הראשי ליהודי זאגרב, היסטוריון וחוקר תולדות יהודי קרואטיה ככלל ויהודי זאגרב בפרט. הכרוניקות והמחקרים שפרסם מתארים את ראשית ההתיישבות היהודית בקרואטיה בעת החדשה, תוך התמקדות ביהודי זאגרב במאה ה-19. גאברו שוורץ נולד בנאדאודבר אשר בשטחי הונגריה המודרנית, למשה אשר כיהן ברבנות בעיירה. בהמשך עברה משפחתו לפוז'גה ובה רכש השכלה יסודית ופרו-גימנסיה. בין השנים 1886–1891 למד בבית המדרש לרבנים בבודפשט. בהמשך, למד בבית המדרש לרבנים בווינה וב-1897 סיים את לימודיו בהצלחה. במקביל, למד באוניברסיטת וינה ובה הוסמך בספרות גרמנית וספרות הונגרית וב-1896 השלים דוקטורט בתאולוגיה. ב-1893 מונה לרב הראשי של יהודי קרלובץ וב-1901 עבר לכהן ברבנות בזאגרב. במהלך מלחמת העולם הראשונה, בין השנים 1914–1915 כיהן כרב בצבא האוסטרו-הונגרי. מ-1901 ועד לפרישתו ב-1926 כיהן במשרות הוראה שונות בבתי ספר תיכוניים כלליים בזאגרב, בתלמוד תורה וכן באוניברסיטת זאגרב. ב-1906 מונה לעוזרו של הושע יעקבי. בין 1923–1926 כיהן כרב הראשי ליהודי זאגרב. הוא עסק בפעילות ציבורית כללית בעיר והקים את אגודת הספרות היהודית-קרואטית. כתב מספר ספרי היסטוריה, ובנוסף פרסם עשרות מאמרים ומחקרים אודות יהדות קרואטיה. בראשית דרכו, נמנה גאברו שוורץ עם מתנגדי התנועה הציונית ורק לקראת אמצע שנות ה-30 של המאה ה-20 שינה את עמדתו בהדרגה והחל לתמוך ברעיון הציוני. הוא הדריך ולימד בני נוער באגודת הנוער "בית ישראל" בקריז'בצי עד 1940. במהלך מלחמת העולם השנייה, לאחר כיבוש ממלכת יוגוסלביה על ידי גרמניה הנאצית וכינון ממשלת הבובות של האוסטאשה, הוחל ברדיפות יהודים. גאברו שוורץ נעצר ביחד עם משפחתו. לאחר מספר חדשים שוחרר. בפברואר 1942 נפטר ממחלה ונקבר בבית הקברות מירוגוי. גאברו שוורץ, תולדות יהודי זאגרב במאה ה-19 (בקרואטית) הקהילה היהודית בקרלובאץ, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 290. הקהילה היהודית בקריז'בצי, בתוך: צבי לוקר (עורך), פנקס הקהילות - יוגוסלאוויה, עמוד 300. הרב גאברו שוורץ, באתר האנציקלופדיה הקרואטית (בקרואטית). הרב גאברו שוורץ, באתר zbl.lzmk.hr (בקרואטית).
שמורת סיחוטה-אלין

שמורת סיחוטה-אלין, רשמית שמורת הטבע הביוספרית הממלכתית על שם ק. ג. אברמוב (ברוסית: Сихотэ́-Али́нский государственный природный биосферный заповедник имени К. Г. Абрамова) היא שמורה ביוספרית במחוז פרימוריה. הוקמה על מנת לשמר ולשקם את הצובל. כיום, השמורה היא המקום הנוח ביותר להשגחה ושמירה על הטיגריסים הסיביריים. ב-2001 השמורה נכללה ברשימת המורשת העולמית של אונסק"ו כ"אובייקט הכולל את המגוון הביולוגי החשוב והמשמעותי ביותר לטבע, כולל זנים בסכנת הכחדה בעלי ערך אוניברסלי יוצא מהכלל מנקודת מבט של המדע ושימור". השמורה נוצרה בצו ממשלתי מ-10 בפברואר 1935., מנהל השמורה הראשון היה קונסטנטין ג. אברמוב, שפעל למען ניקוי היערות ומאבק בציידים לא חוקיים בגבולות השמורה. ב-1944, שטח השמורה גדל ל-1.8 מיליון הקטאר. בשנת 1951, בעקבות סגירה המונית של שמורות בברית המועצות, שטחה הופחת 18 פעמים — עד 100 אלף הקטאר. ב-1961, הודות ליוזמות של מדענים, שטח השמורה הוגדל חזרה עד ל-310 אלף דונם. בעשור הראשון של המאה העשרים ואחת, שטח השמורה הגיע ל-397,400 דונם והשטח הכולל של השמורה הוא 401,600 דונם. ב-2006, השמורה נקראה על שם מנהלה הראשון — קונסטנטין ג. אברמוב. מדיה וקבצים בנושא שמורת סיחוטה-אלין בוויקישיתוף אתר האינטרנט הרשמי של שמורת סיחוטה-אלין השמורה באתר אונסק"ו s:Постановление ВЦИК и СНК РСФСР от 10.02.1935 об утверждении сети полных заповедников общегосударственного значения "Сихотэ-Алинский заповедник - История создания". אורכב מ-המקור ב-2018-11-19. נבדק ב-2020-06-21. {{cite web}}: Check |url= value (עזרה) "Сихотэ-Алинский заповедник переименован". PrimaMedia. 2006-07-25.
מקדוניה הצפונית במשחקים האולימפיים לנוער

מקדוניה הצפונית משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). מקדוניה הצפונית משתתפת גם במשחקי החורף האולימפיים לנוער. לאורך השנים צברו ספורטאי הנוער המקדונים מדליית ארד יחידה בקראטה. ההשתפות של ספורטאי הנוער המקדוניים היא סמלית. המשלחת הראשונה של מקדוניה הצפונית למשחקים האולימפיים לנוער הייתה לאולימפיאדת הנוער סינגפור. המשלחת כללה שישה ספורטאים שהתחרו בארבעה ענפי ספורט. ספורטאי המשלחת לא הגיעו להישגים בענפים בדמינטון, טניס, קליעה ושחייה. המשלחת לאולימפיאדת הנוער נאנג'ינג מנתה חמישה ספורטאים שהתחרו בארבעה ענפי ספורט. המשלחת הגיעה להישג בענף האופניים בה סיימה נבחרת הנערים במקום החמש עשרה. ספורטאי המשלחת לא הגיעו להישגים בענפים היאבקות, קליעה ושחייה. מקדוניה הצפונית השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה שני ספורטאים שהתחרו בשני ענפי ספורט. ספורטאי המשלחת לא הגיעו להישגים בענפים סקי אלפיני וסקי למרחקים. המשלחת לאולימפיאדת הנוער לילהאמר כללה שני ספורטאים שהתחרו בשני ענפים. ספורטאי המשלחה לא הגיעו להישגים משמעותיים בענפים סקי אלפיני וסקי למרחקים. מקדוניה הצפונית במשחקים האולימפיים מקדוניה הצפונית במשחקים הפאראלימפיים
אסתר סלמוביץ

אסתר סלמוביץ' (נולדה ב-8 באפריל 1948) היא פוליטיקאית ישראלית. כיהנה כחברת הכנסת בכנסת ה-13 מטעם צומת. במהלך הקדנציה פרשה מהמפלגה עם עוד שניים מחבריה, והשלושה הקימו את סיעת "יעוד", שממנה התפלגה ל"סיעת עתיד". סלמוביץ' נולדה ברומניה ועלתה לישראל בשנת 1950. עבדה כעוזרת לתחום מקרקעין במשרד עורכי דין ובמקביל החלה בפעילות ציבורית מקומית בעיר מגוריה, נהריה. מטעם מפלגת צומת נבחרה ליו"ר הסניף המקומי והתמודדה מטעמו למועצת העיר. תקופה קצרה לפני מערכת הבחירות לכנסת ה-13 שימשה כמזכ"ל המפלגה. במערכת הבחירות מוקמה על ידי רפאל איתן, במקום השביעי ברשימת המפלגה ונבחרה לכנסת. סלמוביץ כיהנה כחברת הכנסת בין השנים 1992–1996 ופעלה בועדת החינוך והתרבות ובהוועדה לענייני ביקורת המדינה. כמו כן נמנתה על מייסדות הועדה לקידום מעמד האישה וכיהנה בה כיו"ר ועדת המשנה לפניות הציבור ובנוסף כיהנה כסגנית יושב ראש הכנסת. במהלך כהונתה של הכנסת התפלגה לסיעת יעוד, ועם הצטרפותה לקואליציה התפלגה לסיעת עתיד. לקראת הבחירות לכנסת ה-14 הצטרפה למפלגת הליכוד, אך כשלה בהתמודדות בבחירות הפנימיות לקביעת הרשימה לכנסת, ולא נבחרה לכנסת ה-14. לאחר יציאתה מהפוליטיקה סיימה סלמוביץ תואר ראשון במנהל עסקים ובמשפטים. בשנת 2007 הוסמכה כעורכת דין וכמגשרת והחלה לעסוק במקצוע. מדיה וקבצים בנושא אסתר סלמוביץ בוויקישיתוף אסתר סלמוביץ, באתר הכנסת אסתר סלמוביץ, באתר כנסת פתוחה יעקב בר-און, ‏חברת כנסת לשעבר: "צריך כדורים נגד בחילה לנוכח מה שקורה בשלטון", באתר מעריב אונליין, 10 באפריל 2018
ליכטנשטיין במשחקים האולימפיים לנוער

ליכטנשטיין משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). ליכטנשטיין משתתפת גם במשחקי החורף האולימפיים לנוער. ספורטאי הנוער מליכטנשטיין זכו במדליית ארד יחידה בענף הבובסלי במשחקים האולימפיים. ההשתפות של ספורטאי הנוער הליכטנשטיינים היא לרב-סמלית. המשלחת הראשונה של ליכטנשטיין למשחקים האולימפיים לנוער הייתה לאולימפיאדת הנוער סינגפור. המשלחת כללה שלושה ספורטאים שהתחרו בשני ענפי ספורט. ספורטאי המשלחת העפילו בענף השחייה לגמר במשחה 400 מטר בסגנון שחייה חופשית לנערות וסיימו במקום השביעי. בענף הג'ודו המשלחת לא הגיעה להישגים משמעותיים. המשלחת לאולימפיאדת הנוער נאנג'ינג מנתה ספורטאית יחידה שהתחרתה בענף השחייה אך לא הגיעה להישגים משמעותיים. ליכטנשטיין השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה שני ספורטאים שהתחרו בשני ענפי ספורט. ספורטאי המשלחת לא דורגו במקומות גבוהים בענפים סקי אלפיני וסקי למרחקים אולם גם לא במקומות האחרונים. המשלחת לאולימפיאדת הנוער לילהאמר כללה שני ספורטאים שהתחרו בשני ענפים. ספורטאי המשלחת דורגו במקום השביעי בטורניר הנערים בבובסלי. אולם ספורטאי המשלחת לא הגיעו להישג בענף הסקי אלפיני. המשלחת לאולימפיאדת הנוער לוזאן הייתה המשלחת הגדולה ביותר שליכטנשטיין שלחה עד כה ומנתה חמישה ספורטאים שהתחרו בארבעה ענפי ספורט. המשלחת זכתה במדליית ארד יחידה. ליכטנשטיין במשחקים האולימפיים ליכטנשטיין במשחקים הפאראלימפיים